fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi ms fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi fi fi fi fi fi fi fi fi fi fi fi fi fi fi fi fi fi sl fi fi fi fi fi fi fi fi fi fi fi fi fi fi sl fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi fi nl fi fi fi ms fi eo cs fi fi fi fi de fi cs fi fi cs fi fi fi fi fi fi fi fi de fi fi fi fi fi fi fi fi fi fi en fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi pt fi fi it fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en fi fi fi en fi fi en fi fi fi fi fi fi fi fi id fi fi fi fi fi fr fi fi fi fi en fi fi fi fi fi fi fi fi en en fi fi fi fi en fi fi fi fi fi fi fi fi en fi fi fi fi fi fi fi fi lt fi fi fi
Raha ei tee onnelliseksi, mutta rahattomuus v*tuttaa.: 2012
Olen kolmekymppinen typeristä veloistaan niskalenkin ottanut nainen. Maksoin 14 000€ turhaa velkaa pois 33 kuukaudessa. Lottovoiton haaveilu on loppunut jo aikaa sitten. Blogi kertoo asuntolainan maksusta ja taloudellisesta tasapainoilusta. Toiveena on tasapainoinen talouselämä ja säästäminen.
Oliko tämä siis hyvä uutinen?
Lähettänyt Taina klo 11.39 15 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Hmph. Onko mulla mitään muuta sanottavaa. Aiemmin ilmoitin innoissani, että aion säästää kasaan saman rahan kuin mitä saan lomarahoja, jotta saan katettua kesän menot. No olen ollut innokas lyhentäjä, mutta säästäminen ei tuottanut tulosta.
Kesäkuussa lyhensin autoa 500e ja joustoluottoa 300, yhteensä 800€. Hieno suoritus, mutta kesäloma ei ole vielä alkanut. Yhdet polttarit ja häät takana, mutta toiset edessä. Ylimääräistä rahaa lomailuun 0€. Laskut maksoin jo tänään heinäkuun puolivälin sijaan, sillä lomarahat tulivat maanantaina. 1000€ taivaan tuuliin. Osan laskuista laitoin toki menemään vasta 16.7, luonnollisesti koska kate tilillä ei olisi riittänyt. Eniten ketuttaa se älyttömän kiva juhannus joka tuli vietettyä Himoksella. Loput ryyppäämistäni rahoista maksoin tänään. Ongelma oli jälleen seuraava: juhannuksen viettoon lähtiessäni rahaa oli muutama kymppi, ja koska oli pakko ottaa luotolta, otettiin sitten urakalla. Mikä siinä on, että rahattomana tulee tuhlattua aivan valtavasti?
No mutta. Kivaa kesää sulle silti! :)
Lähettänyt Taina klo 11.21 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Pyörrän puheeni ja kauniit sanani. Olen luuseri ja huono ihminen enkä osaa pysyä päätöksissäni. Ostin auton. Olen kuitenkin vakuuttunut, että se oli hyvä ratkaisu, koska uskoisin ostoksen poistavan tieltäni taloudellisia vastoinkäymisiä. toki tämä vaati investoinnin, joka luonnollisesti tapahtui velkarahalla. Auto ei ole tuo aiemmin kuvailemani, vaan toinen yksilö ja rahaa meni 3000€. Lainan sain yksityiseltä henkilöltä ja maksan sitä 13kk lyhennys on 250€, eli maksan korkoa 250€ koko lainasta. Yritän saada lainaa lyhennettyä normaalin suunnitelmani rinnalla. Tämän onnistumista epäilen vahvasti, koska kuukausittainen tavoitteeni nousee 750€ kuukaudessa. Katsotaan kuinka käy..
Lähettänyt Taina klo 13.18 4 kommenttia:
Tunnisteet: hups, pohdintaa, tavoitteita, tunnustuksia
Kolmas seurantajakso on nyt virallisesti takana päin ja lukemat on päivitetty. Olin reippain lyhentäjä ikinä. Lisätulojen myötä onnistuin lyhentämään lainoja huikeat 852,34€ ja täten luottokortti ykkönen on nyt maksettu!"!! Wohoo!
6. 2000e hätävara rahasto kerätty
Lähettänyt Taina klo 13.49 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Lähettänyt Taina klo 5.57 Ei kommentteja:
Tunnisteet: hups, pohdintaa, tavoitteita, tunnustuksia
Tavoitteena ja tarkoituksena on kääntää taloudenseuranta ympäri kokonaisiksi kuukausiksi:
Laskut on maksettu ja kuukauden lyhennykset (819€) tehty.
*Pakolliset ulkona syödyt lounaat x3 40€
Rahapussin pohjalla on nyt 20€, ja kolikkopurkissa toki varmaan 40€
*Kesää varten sivuun laitettua rahaa 100€
*1.6-15.6 ajalle sivuun laitetut 600€
Lähettänyt Taina klo 11.54 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: budjetti, seuranta, tavoitteita
maanantai 14. toukokuuta 2012
Katsoin viikonlopun aikana varmaan tuhat jaksoa sarjaa "elät yli varojen" jossa jenkki- kauhistus Larry Winget julistaa budjetoinnin nimeeen ja tylyttää ihmisiä jotka ovat mokanneet raha-asiansa pahemman kerran.
Larry markkinoi itseään ameriikassa nimikkeellä irritationalspeaker jolla viitataan hänen tapaansa osoittaa ihmiselle, että juuri nyt sinulla on mahdollisuus tehdä muutos. Katsellessani ohjelmaa, oli tämä itselleni sivuseikka. Parinkymmenen jakson jälkeen minulle tosin alkoi pikkuhiljaa valkenemaan, että tosiaan: You got to budget! Ohjelmassa laaditaan aina no excuses budget, joka on varsin erilainen kuin kuluttajan aiemmat tottumukset. Mm. Vaateostoksiin ja ulkona syömiseen budjetoidaan 0$. Ohjelmassa on muitakin osa-alueita, kuten korttien katkaisu, läheisille asioiden tunnustaminen, lisätöiden hankinta ja olemassa olevan käyttämättömän pääoman realisointi. Pidän siitä, että ohjelmassa tehdään myös pieniä muutoksia/uhrauksia. Osa muutosta 75 000$ velkataakasta eroon pääsemisessä on tosiaan sekin, että tienataan 200$ pihamyyjäisissä. Penni todellakin on miljoonan alku.
Mutta siitä budjetista. Tein ensimmäistä kertaa budjettia itselleni. Aiemmin olen vain maksanut laskut jasitten katsonut mitä jää. Olen koettanut nuukailla ja lopulta jakson vaihteessa lyhentää mahdollisuuksien mukaan lisää. Nyt ensimmäistä kertaa älysin oikeasti selata kalenteria (palkka tulee siis huomenna) ja miettiä mitä pakollisia isoja menoja on tulossa, mitä hömppämenoja ja miettiä koska on varaa karsia arkisissakin asioissa. Laskin jo kuinka paljon rahaa pitää jättää kesäkuun kahdelle ensimmäiselle viikolle. Näin saan toukokuun loppuun arviointipisteen ja mahdollisesti lisämotivaatiota extralyhennyksillä :) ..olipa epäselvästi ilmaistu.
Ajatukseni siis on, että jos saisin oikeasti palkkani riittämään (jonka kyllä pitäisi riittää), voisin ohjata lisätuloni suoraan lainan maksuun. Ne vapun palkat joista aiemmin mainitsin tulivat tänään. 362,72€ jotka oli vakaana tarkoituksena lisätä normaaliin 500€ lyhennykseen. Alkoi kuitenkin pelottaa.. Riittääkö rahat sittenkään? Maksan huomenna laskut ja viimeistelen budjettini viimeistään ylihuomenna. Esittelen sen sitten teillekin. Ps. Big spender - elät yli varojen on viihdeohjelma vaikka sosiaalipornoa ajoittain muistuttaakin. Fst:ltä tulee nyt myös Norjan Teenage boss, jossa teini saa perheen taloudenohjauksen kuukaudeksi. Suosittelen! Siis ohjelmaa, älkää sentään pennuille rahoja antako! :)
Lähettänyt Taina klo 12.45 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 1. toukokuuta 2012
"Miten sä teit sen, siis pääsit eroon pikavipeistä?"
Siinä kysymys jonka läheinen ystäväni esitti minulle, kun vihdoin ja viimein tunnustin millainen projekti minulla on käynnissä. Suurimmat taloudelliset vaikeutenihan ovat johtuneet nimenomaan siitä, ettei minulla ole pokkaa sanoa, että olen rahaton, tai että minun ei nyt olisi hyvä mennä sinne, osallistua tähän tai suunnitella tuollaista.
Siihen vaadittiin suunnitelmallisuutta, pientä nipistystä, lujaa tahtoa ja ripaus onnea. Viimeinen pikavippilasku tuli maksettua viimevuoden loppupuolella. Minulla oli siihen mennessä kaksi pikavippiä eri yrityksistä, ja kumpainenkin oli 1000e luokkaa. Toinen oli maksettava yhdessä erässä ja toinen kahdessa, pallottelin noita vippejä niin, että kun olin maksanut toisen pois, nostin toisen jne.. (eli maksoin vippiä vipillä!!!) Tilanne oli kaoottinen, minun kuukausituloillani ja 400e/kk muilla lyhennyksillä (=visa+ opintolaina+joustoluotto) ei ollut mitään mahdollisuuksia purkaa vyyhtiä.
Moni ajattelisi varmaankin, ettei 2000e pikalainat ole paljoa, mutta koska kyseessä on suurempi summa kuin kuukausitulostani jää käteen, olin lirissä ja pahasti. Laskin viime kesänä, että tarvitsen 3000e potin päästäkseni "kuiville". Taustalla oli jo huomattavasti kokemuksia mm. rahoitusjuttujen mokaamisista. Olin tilannut esim. hobbyhallista juttuja 450e edestä niin, että niitä maksetaan 40e/kk. Tarpeeksi monta kertaa kun laiminlöin pienen kuukausierän, ilmoitti hobbari velan kokonaisuutena perintään, jolloin perintätoimiston vaatimaa velkaa ei ainakaan ollut saumaa lyhentää. Paitsi, että aina jotenkin laskujen rytmittämisellä ja lisätuloilla onnistuin kuitenkin. Viimeisien vuosien aikana siis käteen tullut raha on yleensä tosiaan ollut yli 2000e/kk ja samalla lyhennykset on olleet jotain samaa luokkaa. Siis kädestäsuuhun on todella eletty, onneksi ei enää. Kuitenkin näistä yllättävistä paniikkilaskuista johtuen kaikki pienetkin ryhdistäytymisyritykset olivat tuhoon tuomittuja.
Syksyllä sain kuitenkin pottini kasaan, vahingossa. Sain lomaraa 850 euroa ja säästin rahat. Maksoin itseasiassa yhden yhdistyksen laskun omalta tililtäni ja siten yhdistys jäi minulle velkaa, koska meillä on eri pankki en olisi voinut saada rahaa tililleni heräteostokseen. (Niin, voitko kuvitella, omat raha-asiani ovat päin p:tä, mutta olen rahastonhoitajana yhdistyksessä jonka n. 20 000€ rahavirtaa käsittelen viikoittain.) Todellinen onnenpotku tuli kuitenkin muuton yhteydessä. Maksoin edellisessä asunnossani vuokraa 2 vkoa etuajassa, koska vuokranmaksupäivä oli kuun ensimmäinen ja minulla oli palkkapäivä kuun puolivälissä. Vanhan asunnon viimeiseltä asumiskuukaudelta ei tarvinnut maksaa vuokraa, eli käytössä oli 450€ enemmän. Vanhassa asunnossa oli takuuvuokra 900€ ja uudessa ei, siispä kasassa oli 2400€. Sitten käänteentekevän kuukauden (lokakuu) osalta olin niin fiksu, että soitin kaikkiin muihin laskupaikkoihin (lehdet, sähkö, vakuutukset jne.) ja siirsin eräpäiviä sen kerran, niin sain kokoon loput tarvittavat rahat. Muutto myös antoi uutta intoa ja tahtoa asian hoitamiseen. Laitoin myös s-postia kummankin vippifirman asiakaspalveluun ja ilmoitin, etten halua heidän palveluitaan enää ja minut tulee poistaa txt- ja @-posti mainoslistoilta. Ei ole ainoatakaan houkutusviestiä tullut.
Toki, kun muutan seuraavaan osoitteeseen on huomioitava, ettei minulla ole takuuvuokraa mitä siirtää uuteen osoitteeseen, mutta toiveenani on, että saisin rahan säästettyä kokoon muuten. Tein samassa yhteydessä kyllä toimintamallien muutoksia. Uudessa asunnossa jossa olen nyt asunut 6kk en ole kertaakaan jättänyt laskua lojumaan avaamattomana, tai pitänyt palkkapäivän shoppailuhetkiä ennen laskujen maksua. Olen hoitanut asiani kunnialla aiempaan verrattuna. Vipeistä eroon pääseminen oli ihanaa. Odotan innolla sitä voiman tunnetta joka koittaa kun luottokortti on maksettu, tai jonain päivänä joustoluottokin, tai kun säästötili on oikeasti säästötili tai kun olen asuntosäästäjä. Minulla on nyt kuitenkin vakaa usko, että pystyn siihen. Toisin oli, vain kuusi kuukautta sitten.
Lähettänyt Taina klo 9.26 7 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: historia, pohdintaa, tunnustuksia
Hauskaa vappua kaikille! Työväen juhlan kunniaksi olen luonnollisesti töissä. Teen 9,5h päivän tuplapalkalla. 250€ päiväpalkka, ei huono! Vappumielellä koska olen, päätin, että tämän päivän liksa menee lyhentämättömänä lainanlyhennyksiin. Tähän väliin on kyllä pakko tunnustaa, että tämä seurantajakso on mennyt aivan keturalleen. Olen joutunut nostamaan pois kokonaisuudessaan tässä kuussa tapahtuneet lyhennykset. Olen siis toisinsanoen lyhentänyt tämän jakson aikana 0€.
Päätin muuttaa systeemiäni. Seurantajaksot on olleet kuun puolivälistä puoliväliin (palkasta palkkaan). Olen hetken jo käyttänyt iPhonessa Saver -sovellusta jonka avulla saan kuukausittaista koontia käyttämistäni kustannuksista, jonka vuoksi ajattelin nyt siirtyä siihen, että katson tilanteen kuukausittaisella tasolla. Jätän nyt siis raportoimatta huhtikuun viimeiset kaksi viikkoa, kun ei oikein muutenkaan ole juuri mitään raportoitavaa. :)
Mutta keskitytäänpäs oleelliseen; hauskaa vappua!
Lähettänyt Taina klo 8.40 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 13. huhtikuuta 2012
2. seurantakuukausi ja sen jälkipyykki
Toinen seurantajakso on nyt virallisesti takana päin ja lukemat on päivitetty. Rahaa ei jäänyt extralyhennyksiin joten jäin hieman alle tavoitteestani. Maksoin kuitenkin mm. 300e Himoksen reissun juhannukseksi ja niin edelleen. Huoh. Lyhyesti sanottuna: olen pettynyt.
1. Eroon pikavippikierteestä (toteutui 11/2011)
2. Opitolaina maksettu (toteutui 12/2011)
3. Luottokortti 2 maksettu (toteutui 2/2012)
4. Luottokortti 1 maksettu
6. 2000e hätävara rahasto kerätty
Kuitenkin pahiten kenkää nyt puristaa kuitenkin tämänpäiväinen laskujen maksu-rumba. Nyt osui samaan kauteen vakuutukset, liiton jäsenmaksu, ajoneuvoverot, sähkölaskut jne. Maksoin juuri lyhennykset ja laskut. Jäljelle jäi 150€ seuraavaan palkkapäivään on 32 päivää. Tuntuu aika kornilta, että tilasin viime viikolla uuden puhelimen ja varasin polkupyörän. Enkö ole oppinut yhtikäs mitään? No kakkosduunista taitaa kuitenkin tulla hieman rahaa ennen kuun vaihdetta. Mutta minä olen lähdössä ensi viikolla laivalle. Laivalle! Arvaa v*tuttaako!?  Ei auta kun vetää kulutus minimiin.
Lähettänyt Taina klo 14.35 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: pohdintaa, seuranta, tavoitteita
Varallisuus kauden alussa: 138,67
Palkkatulo ansio 1: 1763,38
Palkkatulo ansio 2: 402,00
Hygieniatuotteet ja kosmetiikka: 55,30
Autoilusta koituvat kulut: 170,0
Harrastukset, vapaa aika: 62,0
Lyhennykset 1. seurantakuukauden aikana: 489,18€ (tavoite 500€)
Varallisuus seuraavalle kaudelle siirryttäessä 5,0€
Lähettänyt Taina klo 14.27 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 11. huhtikuuta 2012
Pullea lompakko, kevyt sydän. (- kansainvälinen sanonta)
Sain kokemuksen toisen tyyppisestä rahankäytöstä kun olin viettämässä pääsiäistä kaveriporukalla Lapissa. Suhtauduimme matkaan kuin luokkaretkeen. Olimme reissussa viisi päivää ja olimme säästäneet rahaa reissuun 10€ viikossa (raha piti toimittaa kirstunvartijalle vähintään kerran kuukaudessa.) Jokainen meistä säästi matkaan siis 520€ ja meitä oli yhdeksän henkeä. Ystäväni joka toimi kirstunvartijana myös organisoi matkan ja varasi meille hulppean rinnemökin, rinneliput jne. Saimme lainaksi ystävämme isän autoa johon mahduimme kaikki suksinemme ja lautoinemme. Elimme 5 päivän ajan kuin kuninkaat. Ruoat valmistimme pääasiassa itse. Alkoon ja kauppaan meni suurinpiirtein saman verran rahaa. Mökissä oli pyyhkeet ja lakanat, sauna ja karhuntalja seinällä. Minulla kului matkan aikana rahaa 0€. Ai että se tuntui ihanalta. Yleensä matkustamiseen on aina liittynyt syyllisyyttä, usein matkat on tehty velkaa kerryttäen ja reissussakin on miettinyt, kuinka tämä ja tämä nyt vaikuttaa seuraavaan laskujen maksu päivään. Nyt moiset huolet ja murheet olivat poissa. Nyt saatoimme keskittyä olennaiseen. Mansikkamargaritoihin ja aurinkoisiin rinteisiin. :)
Olen matkanvarrella fantasioinut kesälomarahoista ja veronpalautuksista. Kuinka sitten lyhennän lainoja oikein urakalla, ja niin edelleen. Nyt kun maksoin Himoksen reissun 300e havahduin kuitenkin todellisuuteen. Minulla on JÄLLEEN ensi kesä täynnä polttareita, häitä ja vauvakutsuja joihin on osallistumismaksut, vaatehankinnat, lahjat, matkakustannukset jne. Lisäksi olen suunnitellut haluavani ainakin kolmet festarit kiertää kesän aikana. Lomarahat on menneet edellisinäkin vuosina tulipalojen sammutteluun sekä muiden ihmisten juhlien juhlimiseen.  Vaikka strategiani alunperin olikin se, että ensin maksetaan lainat ja sitten vasta säästetään, tuntuu minusta nyt siltä, että täytynee säästää rahaa kesälle, etten vain joudu nostamaan lainaa kesän aikana. Voisin toki karsia ja päättää, etten mene festareille, mutten halua. Perheettömänä ihmisenä en halua kökkiä yksin/vanhempieni kanssa mökillä koko kesää. Tai juhlia vain muiden juhlia. Tavoitteena olkoon säästää kesäksi saman verran kuin tulee lomarahaa. Nyt sitten pitäisi enää järkeillä, paljonko sitä tulee? ;)
Lähettänyt Taina klo 7.10 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 9. huhtikuuta 2012
Nyt on maanantai. Palkkapäivä on perjantaina ja rahaa on jäljellä hieman. Kokonaismäärää on hankalaa nyt arvioida koska uskon, että pankkitililtä ei ole kaikki maksut vielä menneet. Jotakin sadan ja kahdensadan euron välillä kuitenkin. Hyvin siis pärjään, siitä ei ole kyse. Ihan kokeen omaisesti kuitenkin haluan katsoa kuinka vähällä rahalla oikein tulen toimeen tällä viikolla. Siinäkin mielessä on poikkeuksellinen viikko, että olen kakkosduunissa aika paljon. Keikkatöitä 38h ja omia duuneja vain 22h, toki tuleehan siitä yhteensä 60h, mutta nuorena jaksaa. Kai..
Jatkan tätä postausta viikon mittaan.
MA Kulutus 0€ YHT: 0€
TI Kulutus 5,50€ tupakka-aski+kahvi YHT: 5,50€
KE Kulutus 0€ YHT 5,50€
TO Kulutus 0€ YHT 5,50€
PE Kulutus 22€ ruokakauppaan YHT 27,50€
Halvalla päästiin, vaan sitten tulikin perjantai ja myös laskujen maksun aika.. Siinä tuli palkka ja meni palkka... :(
Lähettänyt Taina klo 5.18 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 7. huhtikuuta 2012
En pystynyt vastustamaan enää kiusausta, vaan tilasin uuden puhelimen ja varasin polkupyörän. Kumpaankin minulla tavallaan on varaa, mutta tarkoittaa, ettei lainoja saa lyhennettyä yhtään sen nopeammin. Tavallaan hankinnat on harkittuja, koska uuden puhelimen myötä voin luopua kotinetistä kokonaan. Uuden matkapuhelimen verkkoliittymää ja puhelinta voi käyttää mokkulana. Polkupyöräni on vuodelta -96 ja näin ollen tarakka rämisee niin, että nykyisellä pyörällä ajelu suorastaan hävettää. Saapa nähdä kuinka kadun valintojani myöhemmin..
Lähettänyt Taina klo 11.56 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
torstai 15. maaliskuuta 2012
1. seurantakuukausi ja sen jälkipyykki
Ensimmäinen seurantajakso on nyt virallisesti takana päin ja lukemat on päivitetty. Tavallaan minun pitäisi olla hyvin tyytyväinen kun ajattelee, että ylitin velkojenmaksut avoitteeni ihan mukavasti. Kuitenkaan en voi olla olematta hieman pettynyt.
Tuloni olivat poikkeuksellisen suuret tällä ajanjaksolla. Velkojen maksuun käytin 23% käteen tulleista varoista ja poikkeuksellisia kustannuksia oli kuitenkin muutaman sadan euron verran. Toisaalta nyt on luvassa auton 200 000 määräaikaishuolto johon uppoaa saman verran. 23% pois käteen tulleista rahoista ei ole lainkaan pöllömpi saavutus ihmiselle joka on tottunut menemään joka kuukausi pakkasen puolelle.
Ehkä pettymykseni kumpuaa enemmänkin siitä, että minusta tuntuu, etten ole joutunut lainkaan pihistelemään. Jos olisin pihistellyt, kuinka paljon olisinkaan saanut lyhennettyä lainojani? Toinen asia joka kismittää on tämän aamuinen havaintoni. Olen vahingossa käyttänyt luottokortti 1:stä. Olen siis maksanut credit puolella debitin sijaan vahingossa ja ottanut tarpeetonta velkaa. Luottokorttiahan voi toki käyttää myös oikein, kuten saituri meille kertoo. Tosin, silloin kun sitä velkaa kortilla jo on enemmän kuin kerralla pystyy lyhentämään, ei siinä ole mitään järkeä. Ärsyttää tuollainen huolimattomuus. 2:lla seurantajaksolla olkoon lyhennystavoite sama 500€, koska tulot ovat oletettavasti pienemmät.
Ps. Kuukauden päästä kannattanee varmaankin tehdä peliliike ja maksaa kerryttämälläni joustoluotolla+sen kuukauden lyhennyksillä visa kokonaan pois. Luottokortin korko kun on kuitenkin pari prosenttia enemmän kuin joustoluotossa. Toisaalta korko-osuus on suurempi, mitä enemmän velkaa on.. Kuitenkin uskon taas siihen voimaantumisen tunteeseen, että vauhti vaan kiihtyy.
Tavoitteet jo ennen blogia olivat;
1. Eroon pikavippikierteestä (toteutui 11/2011)
2. Opitolaina maksettu (toteutui 12/2011)
3. Luottokortti 2 maksettu (toteutui 2/2012)
4. Luottokortti 1 maksettu
6. 2000e hätävara rahasto kerätty
Jos saisin ylläpidettyä tätä tahtia, olisin toivon mukaan velaton elokuussa 2013. Vuoden loppuun mennessä olisin jo asuntosäästäjä ja n, 2,5 vuotta myöhemmin kesällä 2016 olisin saanut 15 000 säästöön (15% n. 100 000e asunnosta) eli saisin lainan ilman takaajaa ja ilman mutinoita. Tämä kaikki on niin kovin kaukaista, mutta ainahan sitä saa haaveilla. :) Vai mitä?
Lähettänyt Taina klo 13.47 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 2. maaliskuuta 2012
Autuaita ovat persaukiset, sillä heillä ei ole varaa tehdä syntiä. (- Alivaltiosihteeri )
Olen tuhlannut rahaa tänään lähestulkoon saman verran kuin koko seuranta-aikana. Tai siltä ainakin tuntuu. Sain katsastettua auton, ja luojan kiitos se meni katsastuksesta läpi. Katsastusta edellytti kuitenkin auton pesu. Se oli niin ruokottomassa kunnossa, ettei sitä olisi kehdannut katsastukseen viedä ilman pesua.
No pesin auton 17€, vein auton kauppakeskuksen parkkihalliin kuivumaan, koska minulla ei ole autotallipaikkaa. Alkuperäisen suunnitelman mukaan oli tarkoitus mennä siksi aikaa kirjastoon. Ajattelin kuitenkin piipahtaa alkossa ostamassa kuohuviinipullon huomista varten, 10€. Sitten poikkesin vaateliikkeeseen, 30€. Kävin ihan ohimennen kultasepänliikkeessä josta ostin kaksi sormusta yhden hinnalla, kun oli niiiiin hyvä tarjous, 39€. Aikaa ei ollut enää kirjastoreissuun ja lounasaikakin oli, siispä subiin 6,80€ ja sitten tietenkin se katsastus 85€. Perkele.. Pistin pari sataa haisemaan alkuperäisen suunnitellun 102 euron sijaan. Mur. Toki voisin käydä palauttamassa sormukset ja ostamani vaatteet, mutten halua. On ne niin kivoja... :)
Tämänpäiväisen kulutusjuhlankaan jälkeen ei kuitenkaan vaikuta siltä, että jäisin välttämättä jälkeen 500€ lyhennystavoitteestani tai että joutuisin nostamaan lainaa/maksamaan luotolla seuranta-ajan loppupuolella. Jäljellä on 12 päivää ja rahaa on kuitenkin pari sataa ja rapiat. Harmittaa vaan, kun elättelin toiveissani, että mahdollisesti ylittäisin asettamani tavoitteen huimasti. Voi toki olla, että ennen 15. päivää ehtii tulla hieman lisää lisätuloja.
Muutama huomio tähänastisista kuluista:
1.Vaateostot ja sormukset eivät missään nimessä olleet välttämättömiä ostoksia.
2. Autoon on luonnollisesti mennyt rahaa tässä kuussa enemmän kuin normaalisti.
3. Ylimääräisiä tuloja on ollut tavallista enemmän.
4. Elintarvikkeisiin on mennyt käsittämättömän paljon rahaa.
5. Aineettomiin hyödykkeisiin on mennyt odotettua vähemmän rahaa.
Perustellaanpa kohtia 4 ja 5 hieman.
4. Elintarvikkeisiin on mennyt käsittämättömän paljon rahaa.
Sinusta (velkavanki, ainut lukijani) nuo summat eivät välttämättä näytä suurilta, mutta olen kasvissyöjä. Tänään tein kaalikeittoa kattilallisen (6 annosta) tarvikkeisiin meni rahaa 3€. Elän yhden hengen taloudessa. Toki minulla on ollut illallisvieraita 4 kertaa tällä ajalla. Kun vieraaksi tulee lihansyöjiä, tarjoilen heille lihaa, kanaa tai kalaa. Olen kuitenkin huomannut, että minulla on ollut muutamia n. 10e kauppalaskuja. Näitä tulee tehtyä silloin, kun menen lounastauolla kauppaan. Ostan eväitä työpaikalle kiireessä, samassa ehkä kahvipaketin. Eväät tulevat maksamaan saman verran kun kävisin ulkona syömässä. Älytöntä. Muista eväät!!!
5. Aineettomiin hyödykkeisiin on mennyt odotettua vähemmän rahaa.
Olen luullut polttavani askin päivässä ja toisaalta ihmiset kommentoivat ainaisesta energiajuomien lipittämisestäni. Nyt olen ostanut energiajuomia vain yövuoroihin. Toisaalta, 17 päivän aikana tupakkaa on mennyt 12 askia :) Jee!
Tälläista perjantai-illan pohdintaa. Huomenna on juhlinnan aika, vaikka minä tuhlasin rahat jo tänään. No eipä tarvii kapakassa vinkkua lipitellä.
Lähettänyt Taina klo 11.35 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 24. helmikuuta 2012
Ilmatteeksi pääsee halvemmalla (-jussi)
Kummityttärelläni on sunnuntaina syntymäpäivät. Hän on jo neljävuotiaana hyvän elintason omaava neitokainen joka ei vähään tyydy. Tai tyttö varmasti tyytyykin, mutta äiti (sisareni) nyrpistelee nenäänsä jos lapsukaiset saavat hänen mielestään turhia/arvottomia lahjoja. Olen aiemmin jo vinkannut, että kummilapsilleni, joita on neljä, en säästä rahaa tai anna lahjaksi rahaa. Sen sijaan haluan tukea lasten harrastuksia. Olen mm. maksanut kesäjalkapalloa, ostanut urheiluvälineitä, laulukirjoja, soittimia jne. Nyt kuitenkin on kyseessä neitokainen joka harrastaa jo neljän vanhana taitoluistelua, pianon soittoa ja telinevoimistelua. Niihin liittyen ei lahjatoiveita olekaan. Tällä kertaa neitokainen toivoo askartelutarvikkeita. Olen siis kaivellut kaappejani ja löytänyt kaikenlaista hauskaa. Ostin tiimarista pienen pahvilaatikon johon liimasin kuumaliimalla nappeja ja puisia perhoskoristeita. Laitoin siihen pienillä helmillä kanteen hänen nimensä ja lisäsin sisään magneetteja, puisia figuureja, nappeja, silkkinauhaa, värillisiä paperin paloja ja muuta pientä. Lahjan hinnaksi tuli pahvilaatikon hinta. 2,90€
Lähettänyt Taina klo 1.06 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 22. helmikuuta 2012
Monessa säästämiseen/velkojen maksamiseen liittyvässä blogissa kannustetaan tekemään lisätyötä rahavirran kasvattamiseksi. Sain juuri 2: duunistani reippaat 400 euroa puhtaana käteen. Tämä tokikin tarkoittaa sitä, että minulla on freelance verokortti ja maksan kaikesta saamastani tulosta 26,5% veroa sen sijaan että maksaisin sivutulosta 40%. Tämä on mielestäni ainoa järjellinen tapa tehdä sivutöitä, paitsi jos on kyse kertaluonteisista kaverinpalveluksista joista maksun yleensä saa verottomana. Omalla alallani palkat on jokseenkin matalahkot. Tuo 400e tulo tarkoitti kahta aamuvuoroa (la ja su) sekä yhtä yövuoroa. Koska kaikki vuorot olivat lisällisiä (yö, viikonloppu jne.) tuli käteenkin ihan mukavasti.
Jälleen kerran kuitenkin mietin, että mikä onkaan loppujen lopuksi tämän hinta suhteessa muuhun elämääni. Sanomattakin on selvää, että tämä vaikuttaa vapaa-aikaani ja toisaalta pitkällä juoksulla omaan työhöni. Olen anonut esimieheltäni sivutyöluvan ja se on myönnetty minulle esimiehen veto-oikeudella. Eli jos osoittaisin työssäni uupumisen merkkejä tai esim. kieltäytyisin työmatkasta sivutyön takia on esimiehellä oikeus kieltää sivutyöskentelyni. Olen saanut sivutyöstäni ammatillisesti paljon ja vuoden 2011 palkkanauhojen mukaan rahaa on tullut verollisena n. 10 000e (mihin nekin raht on menneet?)
Sivutöissä on kuitenkin oma kuoppansa joka on kysynnän ja tarjonnan laki. Yleensä vuoroja ei ole tarjolla etukäteen listalla, koska henkilöstömitoituksella pitäisi lista saada pyörimään. Sijaisuudet tulevat siis usein lyhyellä varoitusajalla ja sille soitetaan jonka tiedetään ottavan. Toisaalta jos tiedetään työntekijän pitkästä s-lomasta ja soitetaan ja kysytään 3 viikon listalle 11-14 vuorosta, iskee itselle suuruudenhulluus. Nyt keikkailupaikassani on ollut alkuvuodesta pitkiä sairaslomia ja yksi pidempi työloma, siispä töitä on ollut tarjolla. Laskin tässä kalenteristani, että olen tämän vuoden puolella tehnyt jo 12 keikkavuoroa. Minulla on ollut 2 päivän peräkkäisiä vapaita kahdesti joululoman jälkeen. Lisäksi olen kolmesti tehnyt laittoman työvuoron, eli olen tehnyt yksittäisiä öitä arkisin. Esim. tiistaina 21-08 yövuoro ja perään 8.30-16.30 omiin töihin. Siinä voidaan kyllä miettiä mikä on työtahti iltapäivästä? Varsinkin jos edellisenä päivänä ennen yövuoroa ei ole nukkunut edes parin tunnin päiväunia.
Plussia on paljon, mutta toisinaan tunnen kyllä suuuuuurta harmitusta, kun ajattelen omia työkavereitani, työnantajaani ja vähäistä vapaa-aikaani.
Lähettänyt Taina klo 1.21 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
torstai 16. helmikuuta 2012
...ennakoimatonta menoa. Voihan perskules, että tämä onkin hankalaa. Jo kahden päivän jälkeen tuntuu, että hukun kuitteihin ja menoihin. Mitä tästä oikein tulee? No lupaavalta kuitenkin sinällään näyttää kun laskut on maksettu ja lyhennykset hoidettu ja vielä vuokraan varattujen rahojen jälkeen on n. 600€ tilillä. Nyt hajosi akvaariosta hapetin. Kävin ostamassa uuden ja siihen lävähti 60€, sinänsä raha on pieni, mutta ei toisaalta kuitenkaan. Eikä sitä oikein ostamattakaan voi jättää, muuten kuolee neljän sadan euron edestä kaloja. Eniten kuitenkin huolettaa, auton katsastus. 15.3 mennessä pitäisi katsastus hoitaa ja sitä ennen pitää ainakin tuulilasi vaihtaa. Mur. Onneksi kuitenkaan ei ole luvassa mitään isompia työmatkoja tai muuta vastaavaa johon pitäisi omaa rahaa sijoittaa.
Lähettänyt Taina klo 11.29 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 14. helmikuuta 2012
Suunnitelman yksityiskohtia ja tavoitteita
Ajatuksena on siis tarkastella kulutustottumuksiani samanaikaisesti kun lyhennän velkojani. Tavoitteena ainakaan nyt alkuun ei ole tulla mahdollisimman vähällä toimeen. Sen sijaan ajatuksena on katsoa hieman mihin rahaa oikeastaan meneekään ja toisaalta karsia turhista menoista. Haluan lainannosto kierteestä pois, eli tavoitteena ei myöskään ole maksaa lainoja pois enemmän kuin kykyä on. Lisälyhennykset kohdistuvat siis ensisijaisesti kulutusluottoon (iso laina) ja luottokorttia maksellaan suunnitelman mukaisesti. Kerrytän siis kuun aikana mahdollisuuksien mukaan rahaa säästöön ja lyhennän lainaa sitten ekstraa mahdollisuuksien mukaan.
Listasin muutaman asian joilla pyrin säätelemään kulutustottumuksiani:
1. En maksa enää kortilla
2. Nostin luottokortti nro 1:n lyhennyksen 100€ kuussa
3. Listaan kulutustani ja päivitän blogia
4. Kokonaislyhennystavoite alkuun on kuukausittain 500€
5. Olen ohjannut satunnaiset lisätuloni säästötilille
Tuossa muutama juttu näin aluksi. Saatoitkin ehkä huomata, että raportissani on kohta aineettomat hyödykkeet. Näillä aineettomilla hyödykkeillä tarkoitan kulutustuotteita joista ei jää minkäänlaista pääomaa. Päihteet (tupakka ja alkoholi), energiajuomat ja uhkapelit sekä taksilla matkustaminen ja muut vastaavat jutut kuuluvat tähän kategoriaan. Kuulostaa kamalan vastuuttomalta, että sellaisiin asioihin voi mennä rahaa ja minä vielä oikein suunnittelen, että niihin voi rahaa mennä. MUTTA MINÄ TIEDÄN, että näihin tulee menemään rahaa. Tulen kuluista karsimaan, mutta tupakointia en kuitenkaan lopeta. En nyt. Piste. :) Heh... aika hauskaa. Olen tavallaan aika innoissani.
Lähettänyt Taina klo 10.20 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Varallisuus kauden alussa: 337,70€
Palkkatulo ansio 1: 1763,38€
Palkkatulo ansio 2: 412,34€
Maksetut laskut: 206,51€              (sähkölasku, net-anttila)
Kulutusluotto:    -287€                  (Velkaa jäljellä: -6750,01€)
Luottokortti 1: -100€                    (Velkaa jäljellä: -859,99€)
Luottokortti 2: -202,18€               (Velkaa jäljellä: 0€)
Hygieniatuotteet ja kosmetiikka: 39,79
Autoilusta koituvat kulut: 311,84
Harrastukset, vapaa aika: 152,88
Lyhennykset 1. seurantakuukauden aikana: 589,18€ (tavoite 500€)
Varallisuus seuraavalle kaudelle siirryttäessä 138,67€
Lähettänyt Taina klo 8.24 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Olen aina suhtautunut raha asioihin melko leväperäisesti. Olen ottanut turhaa velkaa ja velkaantunut yli varojeni. Uskon, että lama-ajan lapsena elimme vaihetta jolloin omakotitalossa asuessamme ei saanut näyttää kellekkään, ettei rahaa itseasiassa ollut. Muistan aivan kirkkaasti kuinka kaikki juoksivat kilpaa jääkaapille hakemaan tomaatteja silloin harvoin kun isä niitä osti. Tomaatit olivat harvinaista herkkua, koska ne olivat niin kalliita. Aikuistuessani minun oli hankalaa tunnustaa rahattomuuttani.
Olen velkaantunut matkan varrella enemmän ja vähemmän. Minulla on takanani myös kivulias pikavippikierre josta olen luojan kiitos päässyt eroon. Kaikki alkoi siitä kun suhteellisen myöhäisellä iällä ajoin ajokortin ja ostin auton. En saanut lainaa pankista, kulutusluottoa kylläkin. Paha-paha. Minunlaiselleni ihmiselle kulutusluotto ei sovellu laisinkaan. Ajoin auton vuosi ostamisen jälkeen lunastukseen. Maksoin autosta kulutusluotolla 7000 euroa ja vakuutusyhtiöltä sain siitä vuoden myöhemmin 2500 euroa. Silloin olin maksanut kulutusluottoa 0€ takaisin. Ongelmana oli, että kun kulut auton tulon jälkeen kasvoivat (bensat, vakuutukset, korjaukset jne) en karsinut mistään. Hoidin auton kuluja visalla ja lopputulema oli että kun 187e lähti kuukausittain suoraveloituksella tililtäni nostin sen takaisin viimeistään 20 päivä, koska laskut veivät suurimman osan tuloistani. Laskutkin olivat siis pääasiallisesti osamaksuja tai muita vastaavia.
Nyt kuusi vuotta myöhemmin olen edelleen velallinen. Yli 7000e kulutusluotto on edelleen käytännössä maksamatta, mutta tässä matkan varrella olen saanut vipit hoidettua pois ja opintolainankin maksettua kokonaan. Opintolainaa maksoin rivakalla otteella ja siksi innostuinkin nyt tsemppaamaan raha-asioissa. Ensimmäistä kertaa pitkään aikaan olen siinä tilanteessa, että tilillä on rahaa vaikka huomenna on palkkapäivä. Nyt tavoitteena on saada itseni velattomaksi 2013 vuoden loppuun mennessä jolloin voisi olla mahdollisesti asunnon osto kyseessä. Jos saisin siihen mennessä rahaa säästöön olisi se aivan loistava juttu. Minulla ei ole takaajaa asuntolainalleni ja tästä syystä velattomuus olisi erittäin hyvä tekijä lainaa hakiessa. Lisäksi auton vaihtokin olisi ajankohtaista piakkoin. Olen vakaasti päättänyt, että nyt hommat tulee ruotuun, olenhan jo hyvällä alulla.
Teen seurantaa tässä blogissa tuloistani ja menoistani kuukausittain. Tavoitteenani on karsia turhista kuluista ja erityisesti kohta aineettomat hyödykkeet on kovan syynin alla... Olen muuten aikamoinen rahan hukkaaja mitä tulee energiajuomiin jne. Katsotaan kuinkas Tainan käy! Pidä peukkuja!
Lähettänyt Taina klo 8.15 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
#piirroshaaste 52 asiaa asuntolaina bloggaamisesta budjetti elämäntavat HAASTE historia huolestuttaa hups hyväntekeväisyys kekseliäisyys kotiprojekti kuluseuranta loma lukijan toive löpinää muiden blogeista opintovapaa ostos palkkapäivä pohdintaa rahavapaat remonttibudjetti seuranta sijoitus suunnitelmia säästäminen tavoitteita tositelkkaria triptyykki tunnustuksia tupakoinnin lopettaminen unelmia valaistus velkakatsaus verkkopankki vinkkejä yllätys
Sivun näyttöjä viimeisen 30 päivän aikana
Kostea juhannus. Kuiva kesä.
"Miten sä teit sen, siis pääsit eroon pikavipeistä?"
2. seurantakuukausi ja sen jälkipyykki
Pullea lompakko, kevyt sydän. (- kansainvälinen sa...
1. seurantakuukausi ja sen jälkipyykki
Autuaita ovat persaukiset, sillä heillä ei ole var...
Ilmatteeksi pääsee halvemmalla (-jussi)
Suunnitelman yksityiskohtia ja tavoitteita
27.09.2022 PÄÄTÖS TYÖKYVYTTÖMYYSELÄKKEESTÄ "HYLKY"
Osakkeet tuottavat huonommin kuin riskitön korko
New book, Cycles for Investor published in Amazon
VelatOn - Kohti velatonta elämää ??
Sijoitusvuosi 2021 ja kohti vuotta 2022
P.Ohatta - Kolmevitosena eläkkeelle
Decorating a Cottage: Safety, Style and Selected Material
LG G2 (D802) – Design Stylish
Minä en shoppaa enää - Vuodatus.net
33-vuotias äippä kahden tenavan kansa
La Belle et la bete (2014)
Lauta kerrallaan... Säästämistä pikkuhiljaa kohti omia asetettuja tavoitteita
Kesähelteet ja pienet pintaremontit
My blog of not buying it
Juhlin ostolakkoani ostamalla pitsan ja siiderin
Näytä 5 Näytä kaikki
Teema: Vesileima. Teeman kuvien tekijä: friztin. Sisällön tarjoaa Blogger.